
AVIZ

asupra proiectului de Lege pentru ratificarea Acordului între Guvernul României şi Guvernul Regatului Suediei privind cooperarea în combaterea criminalităţii organizate, a traficului ilicit de stupefiante, substanţe psihotrope şi precursori, traficului de fiinţe umane, terorismului şi altor infracţiuni grave, semnat la Bucureşti la 10 mai 2004

            În conformitate cu prevederile art.89 şi 108 din Regulamentul Camerei Deputaţilor republicat,  Comisia juridică, de disciplină şi imunităţi a fost sesizată spre dezbatere şi avizare, în procedură de urgenţă, cu proiectul de Lege pentru ratificarea Acordului între Guvernul României şi Guvernul Regatului Suediei privind cooperarea în combaterea criminalităţii organizate, a traficului ilicit de stupefiante, substanţe psihotrope şi precursori, traficului de fiinţe umane, terorismului şi altor infracţiuni grave, semnat la Bucureşti la 10 mai 2004, trimis cu adresa nr.P.L.X-128 din 11.04.2005, înregistrat sub nr.31/264  din 11.04.2005.

Camera Deputaţilor este prima Cameră sesizată.

Consiliul Legislativ, cu avizul nr.267 din 29.03.2005, a avizat favorabil proiectul de lege.

Potrivit prevederilor art. 60 din Regulamentul Camerei Deputaţilor, comisia a dezbătut proiectul de Lege în şedinţa din 12.04.2005.
         Faţă de cele de mai sus, membrii comisiei au hotărât, cu unanimitate de voturi, avizarea favorabilă a proiectului de Lege pentru ratificarea Acordului între Guvernul României şi Guvernul Regatului Suediei privind cooperarea în combaterea criminalităţii organizate, a traficului ilicit de stupefiante, substanţe psihotrope şi precursori, traficului de fiinţe umane, terorismului şi altor infracţiuni grave, semnat la Bucureşti la 10 mai 2004.

În raport de obiectul şi conţinutul său, proiectul de lege face parte din categoria legilor ordinare.

